Vazhdon ikja e ukrainasve drejt Polonisë 
Zëri i Amerikës vizitoi fshatin Medyka, pikëkalimi më i ngarkuar kufitar që kur filloi sulmi rus mbi Ukrainën 
Në fshatin Medyka të Polonisë ndodhet një nga pikëkalimet më të ngarkuara kufitare që kur filloi sulmi rus mbi Ukrainën. Korrespondentja e Zërit të Amerikës Celia Mendoza bisedoi me banorë ukrainas që kanë ikur për t’u shpëtuar luftimeve. Bashkimet e familjeve kanë tjetër kuptim në kohë lufte. Irina, nënë e një vajze, arriti të kalonte e sigurtë kufirin dhe të futej në Poloni. thotë ajo për Zërin e Amerikës. Shumica e njerëzve që kalojnë kufirin janë të moshuar, gra dhe fëmijë. Nga lufta nuk ikin vetëm ukrainasit, por edhe emigrantët që kanë ardhur nga vende tjera për një jetë më të mirë, si për shembull Raufi, i cili kishte shkuar në Ukrainë nga Azerbajxhani, por tani po detyrohet të lëviz sërish. thotë ai. Mes një të ardhmeje të pasigurt, refugjatët do të mundohen të rindërtojnë jetët e tyre. Një grua 86vjeçare humbi gjithçka në bombardimet e Kharkivit. thotë Luboluva Valaba. Në kohë normale, vendasit thonë se ky vendkalim është i qetë. I ftohti i pengon njerëzit të udhëtojnë shumë larg. Por pas sulmit rus, këtu kalojnë mijëra refugjatë, që ikin drejt perëndimit, duke lënë gjithçka pas.